Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: bírálta el, melyek szerint a kérdés burkolt alkotmánymódosításra vezetne. Az Alkotmánybíróság eddigi gyakorlatában akkor ítélte az alkotmánymódosítás tilalmába ütközõnek a népszavazásra bocsátandó kérdést, ha a kérdés tartalmából valamely új szabálynak az Alkotmányba való beépítésére keletkezett volna kötelezettsége az Országgyûlésnek [2/1993. (I. 22.) AB határozat, ABH 1993, 33, 37.],
Paragraph Index: 754

3. A következõkben az Alkotmánybíróság azt vizsgálta, hogy a kérdés nem esik-e az Alkotmány 28/C. § (5) bekezdés b) pontjában foglalt tilalmak alá, azaz nem irányul-e hatályos nemzetközi szerzõdésbõl eredõ kötelezettségre, vagy nemzetközi szerzõdésbõl eredõ kötelezettségeket tartalmazó törvények tartalmára. Ebben a vizsgálatban az Alkotmánybíróság azt ellenõrzi, hogy a kérdésben rendezendõ érvényes és eredményes népszavazás nyomán módosításra kerülõ Kot. érinti-e a kifogásokban megjelölt nemzetközi kötelezettségeket. Amennyiben az Alkotmánybíróság azt állapítja meg, hogy a hitelesítésre benyújtott aláírásgyûjtõ íven szereplõ kérdés a kifogásokban hivatkozott nemzetközi egyezményekben foglaltakat nem érinti, „az állam által vállalt kötelezettségek megváltoztatására, valamint a törvény tartalmának módosítására nem irányul” a népszavazási kérdés nem minõsül az Alkotmány

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes